Dryžasis tunas

Dryžasis tunas (Katsuwonus pelamis) – skumbrinių (Scombridae) šeimos žuvų rūšis, priklausanti prie tunų.

Kūnas ~80 cm ilgio (didžiausias – 110 cm), sveria iki 34,5 kg. Žuvis pailga, apskrita. Nugarinis pelekas su 14–16 spyglių. Nugara tamsiai purpuriškai mėlyna, šonų apačia ir pilvas sidabriniai, per kūną eina 4–6 ryškūs tamsūs dryžiai.Katsuwonus pelamis (Linnaeus, 1758), fishbase.se

Dryžasis tunas gyvena viso pasaulio atogrąžų ir šiltuose vidurinių platumų jūriniuose vandenyse (išskyrus Juodąją jūrą), pelagialėje iki 260 m gylio. Mailius laikosi 15–30 °C šilumos vandenyse. Laikosi būriais, plaukioja šokinėdami šalia vandens paukščių, ryklių, banginių. Išgyvena iki 12 metų. Maitinasi kitomis žuvimis, vėžiagyviais, galvakojais ir kitais moliuskais, dažnas kanibalizmas.

Dryžasis tunas – svarbi verslinė žuvis. Parduodama šviežia, konservuota, šaldyta, džiovinta, rūkyta. Didžiausius dryžųjų tunų laimikius sugauna Maldyvai, Prancūzija, Ispanija, Malaizija, Šri Lanka, Indonezija. Historical trends of tuna catches in the world. FAO Fisheries Technical Paper No. 467. Rome: Food and Agriculture Organization of the United Nations. 2018 m. sugauta 3,2 mln. tonų dryžųjų tunų. The State of World Fisheries and Aquaculture 2020. Food and Agriculture Organization. 2022. 

 Šaltiniai 

Kategorija:Skumbrinės